Пяць гадоў часцінку свайго сэрца і душы аддае дзецям выхавацель дзіцячага сада № 2 г. Браслава Юлія Падоба. За гэты час яна ўжо падрыхтавала да школы свой першы поўны выпуск выхаванцаў. Цяпер пад яе апекай 22 хлопчыкі і дзяўчынкі другой малодшай групы — вясёлыя, гарэзлівыя, цікаўныя, з рознымі характарамі і звычкамі. Каманда вялікая, што і казаць, але Юлія Аляксандраўна змагла падабраць ключык да кожнага.